《废寺闲居寄怀一二罢举知己一作省归郎》
唐代·李洞

病居废庙冷吟烟，无力争飞类病蝉。
槐省老郎蒙主弃，月陂孤客望谁怜。
税房兼得调猿石，租地仍分浴鹤泉。
处世堪惊又堪愧，一坡山色不论钱。

作者简介：李洞，字才江，人，诸王孙也。慕贾岛为诗，铸其像，事之如神。时人但诮其僻涩，而不能贵其奇峭，唯吴融称之。昭宗时不第，游蜀卒。诗三卷。 晚唐诗人李洞有一百七十余首诗歌(残句六句)流传至今,其中涉及蜀中的诗篇约有三十首,占其创作总量的六分之一,足见蜀中经历在其诗歌创作中占有的重要地位。